23/09/2011 | Administración LocalMunicipal
Vimianzo
Aprobación definitiva da modificación das ordenanzas fiscais núm.5, núm.16 e núm.25

Sendo aprobado inicialmente polo Pleno do Concello en sesión ordinaria de data 30/07/2011 a modificación das Ordenanzas fiscais Nº 16, reguladora do imposto sobre construcións instalacións e obras (artigo 6); Nº 25, reguladora da taxa por licenzas urbanísticas esixidas polos artigos 194 e concordantes da lei de ordenación urbanística e protección do medio rural de Galicia (artigo 4); e Nº 5, reguladora da taxa por licenza de apertura de establecementos ou posta en funcionamento de instalacións industriais ou mercantís (artigo 7); e transcorrido o prazo de 30 de días de exposición pública sen alegacións ao mesmo, considéranse aprobadas definitivamente e publícase integramente en cumprimento do preceptuado no art.70.2 da Lei Reguladora das Bases do Réxime Local, e no artigo 17 da Lei Reguladora das Facendas Locais, entrando en vigor dende a publicación no Boletín Oficial da Provincia. Contra esta disposición administrativa de carácter xeral non caberá recurso en vía administrativa, de acordo co artigo 107.3, da Lei 30/92, de réxime xurídico das adminsitracións públicas e do procedemento administrativo común, se ben se poderá impugnar directamente diante da xurisdición contencioso-administrativa. De conformidade co establecido no artigo 46 en relación co 10.1. b), ambos os dous da Lei 29/1998, do 23 de xullo, reguladora da xurisdición contencioso-administrativa, contra o presente acordo de aprobación do regulamento, os interesados poderán interpor recurso contencioso-administrativo diante da Sala do Contencioso-Administrativo do Tribunal Superior de Xustiza de Galicia, no prazo de dous meses, contado a partir do día seguinte ao da publicación deste anuncio no Boletín Oficial da Provincia. Poderán, así mesmo, interpor calquera outro recurso que estimen procedente ou conveniente. O texto íntegro das modificacións das ordenanzas aprobadas con carácter definitivo é o seguinte: Esta base determinarase aplicando a bonificación dun 40 por cento sobre a cota resultante de aplica-las tarifas previstas no apartado precedente, agás no caso de actividades ou instalacións sometidas a declaración de impacto ou efectos ambientais e nos cambios de titularidade. Para aqueles establecementos que se instalen no Polígono Industrial de Vimianzo, durante os anos 2011 e 2012, e soliciten a súa correspondente licenza de apertura de establecemento ou posta en funcionamento de instalación nestes exercicios, a base determinarase aplicando neste caso, unha bonificación de 90 por cento sobre a cota resultante de aplicalas tarifas previstas nos artigos anteriores, agás no caso de cambios de titularidade. Establécese un beneficio fiscal do 40% da cota do imposto a favor das construcións, instalacións ou obras que sexan declaradas de especial interese ou utilidade municipal por concorrer circunstancias sociais, culturais, histórico artísticas ou de fomento do emprego que xustifiquen tal declaración. Corresponderá dita declaración ó Pleno da Corporación e acordarase, previa solicitude do suxeito pasivo, por voto favorable da maioría simple dos seus membros. Este beneficio fiscal elévase o 90 por cento da cota do imposto a favor das construcións, instalacións ou obras que se instalen no Polígono Industrial de Vimianzo, e soliciten a súa licenza de construción, instalación ou obra durante os exercicios 2011 e 2012. A declaración de interese ou utilidade municipal corresponde ao Pleno da Corporación e acordarase, previa solicitude do interesado, polo voto favorable da maioría simple dos seus membros. Coa solicitude deberá achegarse unha memoria da construción a realizar e memoria da iniciativa empresarial proxectada pormenorizando aqueles aspectos relacionados coa creación de novos postos de traballo. Aqueles establecementos que soliciten licenza para a súa instalación no Polígono Industrial de Vimianzo, durante os anos 2011 e 2012, terán dereito a unha bonificación de 90 por cento da taxa resultante.” Vimianzo, 15 de setembro de 2011 O alcalde Manuel Antelo Pazos